CELEX: 32011R1150
Language: da
Date: 2011-11-14 00:00:00
Title: Rådets forordning (EU) nr. 1150/2011 af 14. november 2011 om ændring af forordning (EU) nr. 442/2011 om restriktive foranstaltninger på baggrund af situationen i Syrien

15.11.2011   
            
            
               DA
            
            
               Den Europæiske Unions Tidende
            
            
               L 296/1
            
         RÅDETS FORORDNING (EU) Nr. 1150/2011
   af 14. november 2011
   om ændring af forordning (EU) nr. 442/2011 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2011/273/FUSP om restriktive foranstaltninger over for Syrien (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Den 9. maj 2011 vedtog Rådet forordning (EU) nr. 442/2011 (2) om restriktive foranstaltninger på baggrund af situationen i Syrien.
            
         
               (2)
            
            
               Den 2. september 2011 ændrede (3) Rådet forordning (EU) nr. 442/2011 og forlængede foranstaltningerne over for Syrien, herunder med en udvidelse af kriterierne for opførelse på listerne med henblik på indefrysning af pengemidler og økonomiske ressourcer og et forbud mod køb, indførsel og transport af råolie fra Syrien. Den 23. september 2011 ændrede (4) Rådet forordning (EU) nr. 442/2011 og udvidede yderligere foranstaltningerne over for Syrien med et forbud mod investeringer i råoliesektoren, opførelse af nye navne på listerne og et forbud mod levering af syriske pengesedler og mønter til Syriens centralbank. Den 13. oktober 2011 ændrede (5) Rådet igen forordning (EU) nr. 442/2011 og opførte endnu en enhed på listerne og indførte en undtagelsesbestemmelse om midlertidig anvendelse af indefrosne pengemidler, som den pågældende enhed senere har modtaget, i forbindelse med finansieringen af handel med ikke-udpegede personer og enheder.
            
         
               (3)
            
            
               På baggrund af den syriske regerings fortsat voldelige undertrykkelse og overtrædelser af menneskerettighederne vedtog Rådet den 14. november 2011 afgørelse 2011/735/FUSP om ændring af afgørelse 2011/273/FUSP om restriktive foranstaltninger over for Syrien (6), der fastsætter en yderligere foranstaltning, som består i at forbyde Den Europæiske Investeringsbank at foretage udbetalinger i henhold til eller i forbindelse med eksisterende låneaftaler med Syrien og at suspendere alle eksisterende tjenesteydelseskontrakter om teknisk assistance i forbindelse med suveræne projekter i Syrien.
            
         
               (4)
            
            
               Eftersom denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for dens gennemførelse, navnlig for at sikre, at de økonomiske aktører i alle medlemsstaterne anvender den ensartet.
            
         
               (5)
            
            
               Ved afgørelse 2011/735/FUSP ajourføres desuden oplysningerne om en person på listen i bilaget til afgørelse 2011/273/FUSP.
            
         
               (6)
            
            
               Forordning (EU) nr. 442/2011 bør ændres i overensstemmelse hermed.
            
         
               (7)
            
            
               For at sikre, at foranstaltningerne i denne forordning er effektive, bør denne forordning træde i kraft straks —
            
         VEDTAGET DENNE FORORDNING:
   Artikel 1
   Følgende artikel indsættes i forordning (EU) nr. 442/2011:
   
      "Artikel 3d
      Den Europæiske Investeringsbank (EIB):
      
                  a)
               
               
                  forbydes at foretage udbetalinger i henhold til eller i forbindelse med eksisterende låneaftaler mellem staten Syrien eller syriske offentlige myndigheder og EIB
               
            
                  b)
               
               
                  suspenderer alle eksisterende tjenesteydelseskontrakter i forbindelse med projekter, som skal gennemføres i Syrien, og som finansieres med de låneaftaler, der er omhandlet i litra a), og direkte eller indirekte gavner staten Syrien eller syriske offentlige myndigheder.".
               
            
   Artikel 2
   Bilag II til forordning (EU) nr. 442/2011 ændres som angivet i bilaget til nærværende forordning.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. november 2011.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 121 af 10.5.2011, s. 11.
   
      (2)  EUT L 121 af 10.5.2011, s. 1.
   
      (3)  Rådets forordning (EU) nr. 878/2011, EUT L 228 af 3.9.2011, s. 1.
   
      (4)  Rådets forordning (EU) nr. 950/2011, EUT L 247 af 24.9.2011, s. 3.
   
      (5)  Rådets forordning (EU) nr. 1011/2011, EUT L 269 af 14.10.2011, s. 18.
   
      (6)  Se side 53 i denne EUT.
   
      BILAG
      Angivelsen for Nizar AL-ASSAAD i bilag II til forordning (EU) nr. 442/2011 affattes således:
      
         
                      
                  
                  
                     Navn
                  
                  
                     Identificerende oplysninger
                  
                  
                     Begrundelse
                  
                  
                     Opført på listen den
                  
               
                     »38.
                  
                  
                     Nizar Al-Assad
                     ()
                  
                  
                     Fætter til Bashar Al-Assad; tidligere chef for selskabet "Nizar Oilfield Supplies".
                  
                  
                     Meget tæt på centrale embedsmænd i regeringen. Finansierer Shabiha i Latakiaregionen.
                  
                  
                     23.08.2011«